ภาวะสิ่งหลุดอุดหลอดเลือด

ภาวะสิ่งหลุดอุดหลอดเลือด () คือภาวะที่มีสิ่งหลุดอุดหลอดเลือด () ไปอุดตันอยู่ภายในหลอดเลือด สิ่งหลุดนี้อาจเป็นลิ่มเลือด (thrombus) ชิ้นไขมัน (fat embolism) ฟองอากาศ (gas embolism) หรือวัตถุแปลกปลอมอื่นๆ ก็ได้ ภาวะนี้จะทำให้การไหลของเลือดถูกขัดขวาง ทำให้มีการไหลของเลือดลดลงหรือไม่มีการไหลของเลือดผ่านจุดที่อุดตันได้Britannica Concise Encyclopedia 2007 จุดที่อุดตันอาจเกิดอยู่ที่บริเวณจุดกำเนิดของสิ่งหลุดหรือเกิดในตำแหน่งห่างออกไปก็ได้ ถ้าสิ่งหลุดนี้คือลิ่มเลือด จะเรียกว่า ภาวะลิ่มเลือดหลุดอุดหลอดเลือด (thromboembolism)

ภาวะสิ่งหลุดอุดหลอดเลือดหากเกิดขึ้นเองมักทำให้เกิดผลเสียต่อร่างกาย อาจพบร่วมกับโรคอื่นหรือการบาดเจ็บอื่น แต่บางครั้งแพทย์ก็ใช้วัตถุอุดหลอดเลือดเพื่อเป็นส่วนหนึ่งของการรักษา เช่น เพื่อห้ามเลือด หรือเพื่อทำลายมะเร็ง (อุดไม่ให้เลือดไปเลี้ยงก้อนมะเร็ง) เป็นต้น การรักษาด้วยวิธีอุดหลอดเลือดเช่นนี้เรียกว่าการอุดก้นหลอดเลือด หรือเอ็มโบไลเซชั่นเพื่อการรักษา (therapeutic embolization)
อ้างอิง

แหล่งข้อมูลอื่น

 MR of Fat Embolism Brain Injury from Fat Embolism

หมวดหมู่:โลหิตวิทยา
หมวดหมู่:โรคของหลอดเลือดแดง หลอดเลือดแดงย่อย และหลอดเลือดฝอย